钦定古今图书集成/明伦汇编/氏族典/第575卷 > 完颜佑
## 钦定古今图书集成/明伦汇编/氏族典/第575卷 > 完颜佑

按《万姓统谱》：“佑，河南人。嘉靖中溧阳县丞。”

完颜仲元、完颜阿邻、完颜霆、乌古论长寿、完颜佐传赞　　　　　　　　　　　《金史》

古者，天子胙土命氏，汉以来乃有赐姓，宣宗假以赏
一时之功，郭仲元、郭阿邻以功皆赐国姓。女奚烈资
禄、乌古论长寿皆封疆之臣，而赐以他姓。贞祐以后，
赐姓有格。夫以名使人用之贵则贵，用之贱则贱，使
人计功而得国姓，则以其贵者反贱矣。完颜霆、完颜
佐皆赐国姓，并附于此。

《金史完颜阿邻传》：阿邻本姓郭氏，以功劳赐姓完颜。
近制“赐本朝姓者，凡以千人败敌三千者，赐及缌麻
以上，败三千以上者，赐及大功以上，败千人以上者
赐止其家。”阿邻既赐姓，以兄守楫及从父兄弟为请。
宰臣奏阿邻功，止赐一家，宣宗特诏许之。

汉